പെരുമ്ബുഴസ്വദേശി സൈനികന് കുടുംബസമേതം യാത്രചയ്യുന്നതിനിടെ രാത്രി തീവണ്ടിയില്നിന്നുവീണ് മരിച്ചു ഒപ്പം യാത്രചെയ്ത ഭാര്യ അപകടം അറിഞ്ഞില്ല കുണ്ടറ. പിതാവിന്റെ മരണത്തിന് നാട്ടിലെത്തി കുടുംബസമേതം ജോലിസ്ഥലത്തേക്കു മടങ്ങുന്നതിനിടെ തീവണ്ടിയില്നിന്ന് വാതില്തട്ടി തെറിച്ചുവീണ സൈനികന് മരിച്ചു. പെരുമ്ബുഴ റേഡിയോമുക്ക് തൊട്ടോമഠത്തില് വിളയില് വീട്ടില് ബി.എസ്.വിഷ്ണു 30 ആണ് മരിച്ചത്. പഞ്ചാബില് ആര്മി ഓര്ഡിനന്സ് കോര്പ്പില് നായിക് ആയി സേവനമനുഷ്ഠിക്കുകയായിരുന്നു. ശനിയാഴ്ച രാത്രി 1120ഓടെ സൂറത്തിനുസമീപംവച്ചായിരുന്നു അപകടമുണ്ടായത്. മകളോടൊപ്പമായിരുന്നു വിഷ്ണു കിടന്നത്. 11.20ഓടെ മകളുടെ കൈയില് മൊബൈല് നല്കിയശേഷം ശൗചാലയത്തിലേക്കെന്നുപറഞ്ഞ് പോവുകയായിരുന്നു. രാത്രി 12 മണിയോടെ ഉണര്ന്ന ഭാര്യ മകളോട് അച്ഛനെവിടെയെന്ന് അന്വേഷിച്ചിരുന്നു. ശുചിമുറിയിലേക്കുപോയെന്ന മകളുടെ മറുപടി കേട്ട് വീണ്ടും ഉറങ്ങിപ്പോയി. ഞായറാഴ്ച 6.30ഓടെ ഉണര്ന്ന് ഭര്ത്താവിനെ അന്വേഷിച്ചുവെങ്കിലും കണ്ടില്ല. രാജസ്ഥാനിലെ കോട്ട റയല്വേ സ്റ്റേഷനില് തീവണ്ടി നിര്ത്തിയപ്പോള് പരാതി നല്കുകയായിരുന്നു. ആര്.പി.എഫും റയില്വേ ജീവനക്കാരും നടത്തിയ അന്വേഷണത്തില് ഞായറാഴ്ച 11ഓടെ മൃതദേഹം സൂററ്റിനുസമീപം കണ്ടെത്തി. കഴിഞ്ഞ സെപ്റ്റംബര് 14ന് വിഷ്ണുവിന്റെ അച്ഛന് ബാലകൃഷ്ണപിള്ള മരിച്ചു. മരണാനന്തരചടങ്ങുകളില് പങ്കെടുക്കാനായി ജോലിസ്ഥലത്തുനിന്ന് നാട്ടിലെത്തി തിരിച്ചുപോകുമ്ബോഴായിരുന്നു അപകടം. ചൊവ്വാഴ്ച നാട്ടിലെത്തിക്കുന്ന മൃതദേഹം ഔദ്യോഗിക ബഹുമതികളോടെ വീട്ടുവളപ്പില് സംസ്കരിക്കും.ഭാര്യ: വീണ. മക്കള്: ഹിതപ്രിയ, കൈലാസ്നാഥ്. Tags